SVI พุ่งกระฉูด 9% โบรกแนะซื้อเป้า 9.30 บ. จับตากำไร Q3 โตดี รับไฮซีซั่น
SVI พุ่งกระฉูด 9% โบรกแนะซื้อเป้า 9.30 บ. จับตากำไร Q3/65 โตดี รับไฮซีซั่น สถานการณ์ขาดวัตถุดิบ-การขนส่งเริ่มคลี่คลาย
SVI พุ่งกระฉูด 9% โบรกแนะซื้อเป้า 9.30 บ. จับตากำไร Q3/65 โตดี รับไฮซีซั่น สถานการณ์ขาดวัตถุดิบ-ขนส่งเริ่มคลี่คลาย
20 ก.ย. 2565

ผู้สื่อข่าวรายงานว่า วันนี้(20ก.ย.65) ราคาหุ้นบริษัท เอสวีไอ จำกัด (มหาชน) หรือ SVI ณ เวลา 15:47 น. อยู่ที่ระดับ 8.65 บาท บวก 0.75 บาท หรือ 9.49% ราคาสูงสุดอยู่ที่ 8.70 บาท ราคาต่ำสุดอยู่ที่ 8.00 บาท ด้วยมูลค่าซื้อขาย 194.88 ล้านบาท ราคาหุ้นนิวไฮในรอบ 5 เดือนโดยเทียบตั้งแต่หุ้นยืนที่ระดับ 8.90 บาท เมื่อวันที่ 8 เม.ย.65

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์(15 ส.ค.65) ว่า มีมุมมองเชิงบวกต่อกำไรสุทธิในไตรมาส 2/65 ของ SVI ที่สูงกว่าคาด ขณะที่กำไรปกติ 290 ล้านบาท  ฟื้นตัว 94% เทียบช่วงเดียวกันของปีก่อน โต 37% เทียบไตรมาสก่อนหน้า โดยมียอดขายโตถึง 56% เทียบช่วงเดียวกันของปีก่อน โต 4% เทียบไตรมาสก่อนหน้า และมี GPM ที่เพิ่มขึ้นทั้งเทียบช่วงเดียวกันของปีก่อน เทียบไตรมาสก่อนหน้า ปัจจัยบวกในไตรมาสนี้คือ ยอดขายโดยกลุ่มระบบควบคุมอุตสาหกรรมและกลุ่มระบบสื่อสารเติบโต เทียบช่วงเดียวกันของปีก่อน เทียบไตรมาสก่อนหน้า ขณะที่กลุ่มยานยนต์และขนส่งส่งฟื้นตัวมาก เทียบไตรมาสก่อนหน้า
ส่วนสถานการณ์ในไตรมาส 3/65 คาดกำไรปกติดีขึ้น เทียบไตรมาสก่อนหน้า เพราะเข้าสู่ไฮซีซั่นมี Product mix ขึ้นจึงปรับคำแนะนำเป็นซื้อเก็งกำไร จากเดิม ถือ และ roll over ไปใช้ราคาเป้าหมายปี 66 ที่ 9.30 บาท
อีกทั้งการซื้อกิจการบริษัท Tohoku Pioneer (Thailand) ตั้งแต่กลางปี 2564 จะทำให้ยอดขายเพิ่มขึ้น ถึงแม้ GPM ไม่เด่น แต่ทำให้ SVI มีช่องทางเข้าหาลูกค้ากลุ่มรถยนต์ที่เป็นลูกค้าเดิมของ Tohoku และยังช่วยทำให้ซัพพลายของ SVI ครบวงจรมากขึ้น มองว่าสถานการณ์ขาดวัตถุดิบและการขนส่งเริ่มคลี่คลายส่งผลดีต่อการส่งมอบสินค้าในปี 65 และต่อเนื่องไปถึงครึ่งหลังปี 65 ดีขึ้น